Erdélyi János Hajnóczy Péternek
Erdélyi János, levél, gépirat, HP00206
János Erdélyi, letter, typescript, HP00206
Erdélyi János gépiratos levele Hajnóczy Péternek, a szignó autográf, a levelet egy kitépett könyvlapra írták, amelyen egy kép látható és az alábbi képaláírás: 45. szarvasünő a Szent Egyed-tábláról. A versóján: 46. Szent Egyed kápolnája. A forrás ismeretlen. A levélhez mellékelték Dr. Kátay Béla plébános prédikációját Nagyboldogasszony napja alkalmából, oldalszámmal ellátott gépiratlapon. A gépirat szövegében Kátay Béla a Vár plébánosaként szerepel, ezt a tisztséget pedig 1936 és 1963 között töltötte be.
A borítékon továbbá Hajnóczy Pétertől származó kék filctollal írt autográf bejegyzések, valamint kék tollal írt dátum olvasható. A dátum nem autográf, feltehetően a Szegedi Hajnóczy Péter Hagyatékgondozó Műhelytől származik. Betűhű átiratban: 1977. IX. 12, vagyis a levél szerzői keltezésével azonos dátum. A Hajnóczy-autográfok a címzés fölött, valamint a címzés alatt olvashatók. A fenti feliratok át vannak húzva. Az áthúzott felirat betűhű átiratban: MÁJ!!, a másik bejegyzés pedig egy név: dr. Kátay Béla, amely a levél mellékletére, Kátay Béla egy prédikációjának gépiratos példányára utal.
Kedves Péter! Tihanyból címzett levelezőlapotokat megkaptam, köszönöm. Írtál az új könyvedről. Örülök a megjelenésednek, egy példányt adhatnál majd nekem. Az én állapotom továbbra is nagyon rossz, közérzetem: állandó gyengeségérzés, szédülésem pedig nem múlik el.- Találkozásunkig szeretettel üdvözöllek: János Bp. 1977. szeptember 12.
Gyümölcsoltó Boldogasszony.
A mai ünnep azt jelenti, hogy a Boldogságos Szűz a mi égi jó édesanyánk.
A levél mellékleteként küldött gépiratos prédikációszöveg címe.
A levél mellékleteként küldött gépiratos prédikációszöveg első sora.